Kautonen kuului nuorena ikäkausimaajoukkueiden vakionimiin. Vuoden 1989 alle 20-vuotiaiden MM-kilpailuissa hän oli Suomen tehokkain puolustaja ja joukkueensa sisäisen syöttöpörssin voittaja seitsemällä syötöllään. Kautonen oli koko turnauksen puolustajien pistepörssin kolmas ja syöttöpörssin kuudes. Hän pelasi alle 20-vuotiaiden MM-kilpailuissa myös vuonna 1990. Kautonen oli tehoilla 1+5=6 puolustajien pistepörssin kolmas Ruotsin Nicklas Lidströmin ja Tšekin Jiří Vykoukalin kanssa. Hän oli jälleen myös Suomen tehokkain puolustaja.